**Tiszavasvári Város Önkormányzata**

**Képviselő-testületének**

**84/2021. (IX.30.) Kt. számú**

**határozata**

**A Tiszavasvári, Vasvári P. u. 6. I. lph. 4/10. szám alatti önkormányzati lakás értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület a **tiszavasvári 1679/2/A/30 hrsz**-ú, valóságban a **Tiszavasvári, Vasvári P. u. 6. I. lph. 4/10.** sz. alatti lakásmegnevezésű ingatlant értékesíti **Maczkó Gábor** Tiszavasvári, Ifjúság u. 4/1. sz. alatti lakos részére, aki az ingatlan értékesítésére kiírt pályázati felhívásra egyedüli pályázóként nyújtott be pályázatot.

2. A lakás **vételára** **5.443.200 Ft**.

3. Az ingatlan megvásárlásához kapcsolódó költségek – adásvételi szerződés elkészítésének ügyvédi költsége, ingatlan-nyilvántartási bejegyeztetés, vagyonszerzési illeték, földhivatali igazgatási díj – a vevőt terhelik.

4. Az önkormányzati lakás a megtekintett állapotban kerül értékesítésre.

5. A nemzeti vagyonról szóló 2011. évi CXCVI. törvény 14. § (2) bekezdése értelmében, amennyiben az **ingatlan vételára meghaladja az 5.000.000 Ft-ot, úgy az ingatlan értékesítése esetén az államot elővásárlási jog illeti meg, azaz az ingatlan értékesítésére abban az esetben kerülhet sor, ha az Állam lemond elővásárlási jogáról.**

6. Felkéri a polgármestert, hogy

* tájékoztassa Maczkó Gábort a Képviselő-testület döntéséről,
* az adásvételi-szerződés tervezetet terjessze a Képviselő-testület elé.

Határidő: azonnal, esedékességkor Felelős: Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**